དེ་དག་ཀྱང་ནང་ན་ཡང་མེད་ཕྱི་རོལ་ན་ཡང་མེད།གཉི་གའི་བར་ན་ཡང་མི་གནས་སོ།།ཤ་ར་དྭ་ཏིའི་བུ་འདི་ལྟ་སྟེ།ཕ་རོལ་ཏུ་ཕྱིན་པ་དྲུག་ཅེས་བྱ་བ་གང་དག་ཡིན་པ་དེ་དག་ནི་འདི་ལྟ་སྟེ།ཆོས་སུ་བཏགས་པ་ཙམ་དུ་ཟད་དོ།།ཆོས་སུ་བཏགས་པ་དེ་ལ་ནི་སྐྱེ་བ་མེད་འགག་པ་མེད་དེ།མིང་གི་བརྡས་ཐ་སྙད་དུ་འདོགས་པ་ཁོ་ནར་ཟད་ལ།ཕ་རོལ་ཏུ་ཕྱིན་པ་དྲུག་གི་མིང་དེ་དག་ཀྱང་ནང་ན་ཡང་མེད་ཕྱི་རོལ་ན་ཡང་མེད།གཉི་གའི་བར་ན་ཡང་མི་གནས་སོ།།ཤ་ར་དྭ་ཏིའི་བུ་འདི་ལྟ་སྟེ།མངོན་པར་ཤེས་པ་དྲུག་ཅེས་བྱ་བ་གང་དག་ཡིན་པ་དེ་དག་ནི་འདི་ལྟ་སྟེ།ཆོས་སུ་བཏགས་པ་ཙམ་དུ་ཟད་དོ།།ཆོས་སུ་བཏགས་པ་དེ་ལ་ནི་སྐྱེ་བ་མེད་འགག་པ་མེད་དེ།མིང་གི་བརྡས་ཐ་སྙད་དུ་འདོགས་པ་ཁོ་ནར་ཟད་ལ།མངོན་པར་ཤེས་པའི་མིང་དེ་དག་ཀྱང་ནང་ན་ཡང་མེད།ཕྱི་རོལ་ན་ཡང་མེད།གཉི་གའི་བར་ན་ཡང་མི་གནས་སོ།།ཤ་ར་དྭ་ཏིའི་བུ་འདི་ལྟ་སྟེ།མིག་ལྔ་ཞེས་བྱ་བ་གང་དག་ཡིན་པ་དེ་དག་ནི་འདི་ལྟ་སྟེ།ཆོས་སུ་བཏགས་པ་ཙམ་དུ་ཟད་དོ།།ཆོས་སུ་བཏགས་པ་དེ་ལ་ནི་སྐྱེ་བ་མེད་འགག་པ་མེད་དེ།མིང་གི་བརྡས་ཐ་སྙད་དུ་འདོགས་པ་ཁོ་ནར་ཟད་ལ།མིག་གི་མིང་དེ་དག་ཀྱང་ནང་ན་ཡང་མེད་ཕྱི་རོལ་ན་ཡང་མེད།གཉི་གའི་བར་ན་ཡང་མི་གནས་སོ།།ཤ་ར་དྭ་ཏིའི་བུ་འདི་ལྟ་སྟེ།སྐྱེས་བུ་ཆེན་པོའི་མཚན་སུམ་ཅུ་རྩ་གཉིས་ཞེས་བྱ་བ་གང་དག་ཡིན་པ་དེ་དག་ནི་འདི་ལྟ་སྟེ།ཆོས་སུ་བཏགས་པ་ཙམ་དུ་ཟད་དོ།།ཆོས་སུ་བཏགས་པ་དེ་ལ་ནི་སྐྱེ་བ་མེད་འགག་པ་མེད་དེ།མིང་གི་བརྡས་ཐ་སྙད་དུ་འདོགས་པ་ཁོ་ནར་ཟད་ལ།སྐྱེས་བུ་ཆེན་པོའི་མཚན་སུམ་ཅུ་རྩ་གཉིས་ཀྱི་མིང་དེ་དག་ཀྱང་ནང་ན་ཡང་མེད་ཕྱི་རོལ་ན་ཡང་མེད།གཉི་གའི་བར་ན་ཡང་མི་གནས་སོ།།ཤ་ར་དྭ་ཏིའི་བུ་འདི་ལྟ་སྟེ།དཔེ་བྱད་བཟང་པོ་བརྒྱད་ཅུ་ཞེས་བྱ་བ་གང་དག་ཡིན་པ་དེ་དག་ནི་འདི་ལྟ་སྟེ།ཆོས་སུ་བཏགས་པ་ཙམ་དུ་ཟད་དོ།།ཆོས་སུ་བཏགས་པ་དེ་ལ་ནི་སྐྱེ་བ་མེད་འགག་པ་མེད་དེ།མིང་གི་བརྡས་ཐ་སྙད་དུ་འདོགས་པ་ཁོ་ནར་ཟད་ལ།དཔེ་བྱད་བཟང་པོའི་མིང་དེ་དག་ཀྱང་ནང་ན་ཡང་མེད་ཕྱི་རོལ་ན་ཡང་མེད།གཉི་གའི་བར་ན་ཡང་མི་གནས་སོ།།ཤ་ར་དྭ་ཏིའི་བུ་བྱང་ཆུབ་སེམས་